Bill Gates na sudu 23/4/02 - 2002-04-23
Osnivač i predsjednik Microsofta svjedok protiv sankcija vlastitoj firmi.
Bill Gates, osnivač i predsjednik Micirosofta, jučer se pojavio pred Federalnim sudom u Washingtonu kao svjedok protiv sankcija koje još zahtjeva 9 saveznih država. Naime, District of Columbija, i 9 saveznih država: California, Connecticut, Florida, Iowa, Kansas, Massachusetts, Minnesota, Utah i Zapadna Virginia su odbili da podpišu sudsku nagodbu u povodu slučaja Microsoft starog već četiri godine, postignutu izmedju Microsofta i Ministarstva pravde u novembru prošle godine. Sve se, kao što znate, vrti oko toga da li Microsof drži monopol kada je riječ o njegovom Windows operativnom sistemu na personalnim kompjuterima. Lani je u junu federalni sud za žalbe podržao predhodne susdke nalaze da Micosoft ilegalno održava monopol preko Windowsa. Riješenje je nadjeno u sudskoj nagodbi kojom će se proizvodjačima kompjutera dati više slobode da konkurišu rivalskim softverom, prikrivajući neke od pratećih softvera koje Microsoft nudi uz Windows. Medjutim, devet spomenutih država i District of Columbija su mišljenja da to nije dovoljno da druge proizvodjače zaštiti od Microsoftovog monopola. Buill Gates je jučer na sudu odgovorio da je nemoguće dalje ogoliti platformu Windowsa kako bi konkurentski proizvodjači mogli kostimizirati njihove sisteme i da bi to osakatilo Microsoft korporaciju. Tužitelji žele da Microsoft sa konkurentima dijeli neke od svojih proizvodnih planova kako bi njegovi rivali mogli prizvesti nešto slično što će raditi jednako dobro uz Microsoftov Windows. Naravno, da Microsoft teško može pristati na takvo što, ali korporativna amerika počiva na formuli radi, pravi profit i omogući drugima da to čine isto. Tragom toga se već četiri godine vuče i ovaj sudski proces u kojem je teško razgraničiti monopol od poslovne kreativnosi i Microsoftovih inovacija koje kroz njegov nadmoćni Windows koriste vlasnici kompjutera širom svijeta.